b'\n_START_ARTICLE_\nAlexander Bournonville\n_START_PARAGRAPH_\nAlexander, Bournonville herttua ja Henninin kreivi (noin 1620\xe2\x80\x931690) oli Pyh\xc3\xa4n saksalais-roomalaisen keisarikunnan armeijan marsalkka._NEWLINE_Bournonville johti keisarillisia joukkoja vuonna 1674 Henri Turennea vastaan Ranskan\xe2\x80\x93Hollannin sodassa Reinin rintamalla, mutta Turenne esti tehokkaasti saksalaisten tunkeutumisen Ranskaan. Bournonville h\xc3\xa4visi Turennelle Enzheimin (4. lokakuuta) ja T\xc3\xbcrkheimin (4. tammikuuta 1675) taistelut, ja keisari Leopold I korvasi h\xc3\xa4net armeijansa johdossa Raimondo Montecuccolilla._NEWLINE_Bournonville oli Katalonian varakuningas vuosina 1678\xe2\x80\x931685, josta palkkioksi Espanjan kuningas antoi h\xc3\xa4nelle Bournonvillen ruhtinaan arvonimen.'